Document ID: /roh_data/filtered/fineweb-2-filterrobots_roh.jsonl.gz/52672

Il premi vegn surdads per chasas che vegnan bajegiadas tenor las normas da chasas passivas. La producziun d’energia cun indrizs fotovoltaics u cun collecturs da sulegl sto esser pli auta ch’il diever d’energia che la chasa dovra sez durant in onn. La chasa d’ina famiglia a Vuorz producescha otg giadas dapli energia che quai ch’ella dovra.
Surpli d'energia dentant betg dil tut autarc
Il tetg da la chasa è cuvert cumplainamain da cellas solaras. Sin ina surfatscha da 270 meters quadrats produceschan las cellas 40 milli kilowatt uras energia. Il diever da la chasa è sulettamain tar 5 milli kilowatt uras. Che la chasa n’è betg dal tut autarca ha da far cun il fatg ch’igl è montà paranaivs sin il tetg. Quel è uschia cuvert cun naiv e producescha durant quai temp nagina energia.